Dabraulianų dvaras
Dabraulianų dvaras (blrs. Пала́ц у Дабраўля́нах) – Dabraulianuose XVIII a. Sanguškų giminės pastatyti rūmai, neišlikę iki šių dienų. Dvarą 1823–1830 m. perstatė ir išplėtė grafas Adomas Giunteris. Dvaro vaizdas išsaugotas dailininko Kazimiero Bachmatavičiaus litografijoje, sukurtoje 1835 metais, taip pat 1917 m. vokiškame atviruke, kuriame pavaizduoti rūmai gaisro išvakarėse. Dabraulianų dvare buvo sukaupta nemaža Adomo Giunterio biblioteka.